title: Jivot ke Paris (suterot)
text: Voxen valey yoltara ton teca pulvafa yokagera, ale « lingera » tir : siuda dem kabay is sirga dem wivga va dribuse ckane ke yalestaca ke vlaanderafa XVII-eafa decemda dimnarid. Koredik ke Claude va bata listopafa kruptera tumalyar : Marjolin warzafe ciastoadolesikye tir moavayafe dum kon lingeks ke Rubens ; Claire listafa kabaydolesikya vas « ketikya ke Murillo » vektar ; isen Cadine rosteladolesikyama dem « blekoraf » kutceem is « ranetekoraf » oblakavarduk rotion nutir male Idulugal ke Arcimboldo.